
ПОСТОЯННА КОМИСИЯ ПО ТУРИЗЪМ


ПРОТОКОЛ
№4
Top of FormBottom of Form
· 

Днес, 11.02.2020 г. от 12:30 часа, в зала № 2, ет. 1, Община Бургас, ул. „Александровска“ № 26, се проведе заседание на ПКТ.
На заседанието на комисията присъстваха: Пеньо Мечков – зам.-председател, Димчо Грудев, Юлиян Кулев, проф. Севдалина Христова Турманова и Христо Панайотов. 
По уважителни причини отсъстваха: Живко Табаков и Юлиян Георгиев.
Присъстваха още: Йорданка Ананиева – зам.-кмет „Образование, здравеопазване и социални дейности“, Златина Караиванова – директор на дирекция „Бюджет и финанси“, Марина Гроздева – директор на дирекция „Вътрешен одит“, Тодор Стамболиев – обществен посредник, Ганчо Тенев – изпълнителен директор на ВиК Бургас. 
Заседанието откри и ръководи зам.-председателят на ПКТ – Пеньо Мечков. 
С 6 гл. „за“, 0 гл. „против“ и 0 гл. „въздържали се“ се прие следният 

ДНЕВЕН РЕД

1. ОбС 08-00-9731 Докладна записка от Димитър Николов – кмет на Община Бургас, относно: Програма за управление на мандат 2019 – 2023 г.

1. ОбС 08-00-9727 Докладна записка от Димитър Николов – кмет на Община Бургас, относно: Приемане на Правилник за изменение и допълнение на Правилника за дейността на Общинско предприятие „Общински имоти“, приет с решение на Общински съвет-Бургас по т. 65, Протокол № 11/24.07.2008 г.; изменен и допълнен:  по т. 8, Протокол № 16/ 18 и 20.12.2008 г.; по т.16, Протокол №7/26.01.2016 г.; по т.7, Протокол №26/25.04.2017 г.; по т.5, Протокол №34/28.11.2017 г., по т. 2, Протокол № 39/27.03.2018 г., по т. 1, Протокол № 55/26.03.2019 г.

1. ОбС 08-00-9549 Докладна записка от Димитър Николов- кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета с решение на Общински съвет – Бургас, с Протокол №27/24.09.2013 г., последно изменена по т. 2, Протокол №48/25.25.09.2018 г. 

1. ОбС 08-00-9689 Докладна записка от Христо Пламенов Панайотов – общински съветник от БСП, относно: Приемане на Наредба за изменение на Наредбата за определянето и администрирането на местните такси и цени на услуги на територията на Община Бургас 

1. ОбС 08-00-9692 Докладна записка от проф. д-р Севдалина Турманова – председател на Общински съвет – Бургас, относно: Даване на съгласие „Водоснабдяване и канализация“ ЕАД, гр. Бургас, да се освободи от заплащането на такси по Наредбата за определянето и администрирането на местните такси и цени на услуги на територията на община Бургас, във връзка с изпълнение на проект „Интегриран воден проект за област Бургас“, предложен за финансиране по процедура BG161M1ОP002-1.016 „Изграждане на ВиК инфраструктура“, Приоритетна ос 1 на Оперативна програма „Околна среда 2014-2020 г.“ 

1. ОбС 08-00-9670 Докладна записка от Севдалина Турманова – председател на Общински съвет – Бургас, относно: Обявяване на 6-ти декември за неприсъствен ден на територията на община Бургас 

1. ОбС 08-00-9572 Годишен отчет от Тодор Стамболиев – обществен посредник на Община Бургас, относно: Работата и дейността на обществения посредник на Община Бургас за 2019 г. 

1. ОбС 08-00-9664 Годишен план от Марина Гроздева – директор на дирекция „Вътрешен одит“, относно: Дейността на дирекция „Вътрешен одит“ 

1. ОбС 08-00-9734 Отчет от Димитър Николов – кмет на Община Бургас, относно: Изпълнение на решенията на Общинския съвет , взети на сесиите, проведени в периода месец юни 2019 – месец декември 2019 г.

-----------------------------------------------------------------------------------
По точка 1

ОбС 08-00-9731 
Докладна записка от Димитър Николов – кмет на Община Бургас, относно: Програма за управление на мандат 2019 – 2023 г.

След като се запознаха с докладната записка и в резултат на явно гласуване, с 4 гл. "за", 0 гл. "против" и 1 гл. "въздържал се", членовете на Постоянната комисия по туризъм произнесоха следното

РЕШЕНИЕ:

Подкрепя програмата за управление на Димитър Николов – кмет на Община Бургас за мандат 2019-2023 г. 

-----------------------------------------------------------------------------------




По точка 2

ОбС 08-00-9727 
Докладна записка от Димитър Николов – кмет на Община Бургас, относно: Приемане на Правилник за изменение и допълнение на Правилника за дейността на Общинско предприятие „Общински имоти“, приет с решение на Общински съвет-Бургас по т. 65, Протокол № 11/24.07.2008 г.; изменен и допълнен:  по т. 8, Протокол № 16/ 18 и 20.12.2008 г.; по т.16, Протокол №7/26.01.2016 г.; по т.7, Протокол №26/25.04.2017 г.; по т.5, Протокол №34/28.11.2017 г., по т. 2, Протокол № 39/27.03.2018 г., по т. 1, Протокол № 55/26.03.2019 г.

След като се запознаха с докладната записка и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 3

ОбС 08-00-9549 
Докладна записка от Димитър Николов- кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета с решение на Общински съвет – Бургас, с Протокол №27/24.09.2013 г., последно изменена по т. 2, Протокол №48/25.25.09.2018 г.

След като се запознаха с проекта за решение и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя докладната записка и проекта за решение. 

-----------------------------------------------------------------------------------
По точка 4

ОбС 08-00-9689 
Докладна записка от Христо Пламенов Панайотов – общински съветник от БСП, относно: Приемане на Наредба за изменение на Наредбата за определянето и администрирането на местните такси и цени на услуги на територията на Община Бургас

Като вносител Христо Панайотов обясни, че предложението му за промяна в Наредбата може да се раздели на две части, едната част е свързана с намалянето на такса за детска градина и ясла, а втората част касае разпоредби в Наредбата, които противоречат на Закона за народната просвета. Той уточни, че има решение на ВАС, като в някой общини тази такса е отпаднала.
Йорданка Ананиева – зам.-кмет „Образование, здравеопазване и социални дейности и младежки политики“ поясни че има два вида такси - постоянна в размер на 18 лв., която гарантира плащането на режийните разходи и допълнителна, която е в зависимост от броя посещения. Тя отбеляза, че само средствата за работна заплата на персонала са от държавния бюджет, а всичко останало се заплащат от Общината, като разходите за издръжка възлизат на над 6 млн. лв. Ананиева изрази мнение, че предложението за изменение на Наредбата за определянето и администрирането на местните такси и цени на услуги на територията на Община Бургас, е внесено след приемането на Бюджет 2020, което поставя под въпрос приходната му част с приблизително 1 млн. лв.
Христо Панайотов заяви, че има готовност да се проведат разговори за възможността промяната в Наредбата да бъде заложена за началото на новата учебна година.
След кратки разисквания по докладната записка и в резултат на явно гласуване, с 1 гл. "за", 0 гл. "против" и 4 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Не подкрепя докладната записка и проекта за решение. 

-----------------------------------------------------------------------------------
По точка 5

ОбС 08-00-9692 
Докладна записка от проф. д-р Севдалина Турманова – председател на Общински съвет – Бургас, относно: Даване на съгласие „Водоснабдяване и канализация“ ЕАД, гр. Бургас, да се освободи от заплащането на такси по Наредбата за определянето и администрирането на местните такси и цени на услуги на територията на община Бургас, във връзка с изпълнение на проект „Интегриран воден проект за област Бургас“, предложен за финансиране по процедура BG161M1ОP002-1.016 „Изграждане на ВиК инфраструктура“, Приоритетна ос 1 на Оперативна програма „Околна среда 2014-2020 г.“

Проф. Турманова обясни, че докладната записка е въз основа на постъпило писмо от Вълчо Чолаков – Областен управител на област Бургас.
Ганчо Тенев – изпълнителен директор на ВиК Бургас поясни, че проектът „Интегриран воден проект за област Бургас“ покрива единствено разходи, които не генерират печалба, а това налага да бъде разгледана възможността за освобождаване от такси, дължими съгласно Закона за местните данъци и такси, във връзка с изготвяне, съгласуване и издаване на разрешение за строеж за обекти в рамките на проекта.
Златина Караиванова – директор на дирекция „Бюджет и финанси“ изрази становище, че трябва дирекция „Правно-нормативно обслужване“ да се произнесе относно законосъобразността на възможността Община Бургас да освободи ВиК Бургас да бъде освободен от заплащане на такси.
Проф. д-р Севдалина Турманова – председател на Общински съвет – Бургас, като вносител оттегли докладната записка, с цел прецизиране от дирекция „Правно-нормативно обслужване“ и при възможност включване в дневния ред на предстоящото февруарско заседание като извънредна.
След приключване на дебатите, вносителят обяви:

1. Докладната записка е оттеглена от вносителя;
2. Да се изпрати до дирекция „Правно-нормативно обслужване“ за изготвяне на законосъобразен проект за решение.

-----------------------------------------------------------------------------------
По точка 6

ОбС 08-00-9670 
Докладна записка от Севдалина Турманова – председател на Общински съвет – Бургас, относно: Обявяване на 6-ти декември за неприсъствен ден на територията на община Бургас

Проф. Севдалина Турманова разясни, че е постъпило предложение от комисар Мангъров – началник на Затвор Бургас, за обявяване на 6-ти декември за неприсъствен ден на територията на Община Бургас. Тя допълни, че Областният управител е изразил положително становище за обявяването на 6-ти декември за неприсъствен ден.
Христо Панайотов изрази своето лично становище и мнението на групата на БСП, че ще подкрепи проекта за решение за обявяване на 6-ти декември за неприсъствен ден.
В резултат на явно гласуване, с 1 гл. "за", 0 гл. "против" и 4 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Не подкрепя докладната записка и проекта за решение. 

-----------------------------------------------------------------------------------
По точка 7

ОбС 08-00-9572 
Годишен отчет от Тодор Стамболиев – обществен посредник на Община Бургас, относно: Работата и дейността на обществения посредник на Община Бургас за 2019 г.
[bookmark: _GoBack]След като се запознаха с годишния отчета от Тодор Стамболиев – обществен посредник на Община Бургас и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното
РЕШЕНИЕ:
Подкрепя годишния отчет от Тодор Стамболиев – обществен посредник на Община Бургас.
-----------------------------------------------------------------------------------

По точка 8

ОбС 08-00-9664 
Годишен план от Марина Гроздева – директор на дирекция „Вътрешен одит“, относно: Дейността на дирекция „Вътрешен одит“
След като се запознаха с годишния план от Марина Гроздева – директор на дирекция „Вътрешен одит“ и в резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното
РЕШЕНИЕ:
Приема за сведение.
-----------------------------------------------------------------------------------
По точка 9

ОбС 08-00-9734 
Отчет от Димитър Николов – кмет на Община Бургас, относно: Изпълнение на решенията на Общинския съвет , взети на сесиите, проведени в периода месец юни 2019 – месец декември 2019 г.

В резултат на явно гласуване, с 5 гл. "за", 0 гл. "против" и 0 гл. "въздържали се", членовете на Постоянната комисия по туризъм произнесоха следното

РЕШЕНИЕ:

Подкрепя отчета от Димитър Николов - кмет на Община Бургас. 

-----------------------------------------------------------------------------------




			 
ЗАМ.-ПРЕДСЕДАТЕЛ: ……..……
										(Пеньо Мечков)
			      

ПРОТОКОЛИСТ: ……..……..
		(Жени Господинова)

